Eva Kārkliņa
Eva Kārkliņa (dzimusi 1966. gada 30. jūnijā) ir latviešu pedagoģe, juriste un politiķe — Talsu novada domes deputāte. Bijusī Talsu novada domes priekšsēdētāja un bijusī Rojas novada domes priekšsēdētāja. E. Kārkliņa ir Rojas ostas valdes priekšsēdētāja. Bijusi arī Kurzemes plānošanas reģiona Attīstības padomes locekle. Talsu novada domē ievēlēta 2021. gadā no Nacionālās apvienības "Visu Latvijai!» — "Tēvzemei un Brīvībai/LNNK"", viņa gan 2023. gadā izstājusies no apvienības rindām un sacīja, ka tuvākajā laikā arī negrasās stāties kādā no partijām. E. Kārkliņa jau iepriekš bija ilggadēja Latvijas Zaļās partijas biedre līdz 2021. gadam. Pēc divu gadu pārtraukuma, kuru laikā Kārkliņa pārstāvēja Nacionālo apvienību, gan arī darbojusies kā neatkarīgā deputāte, pieņēma lēmumu atgriezties LZP biedru rindās. 2024. gada 2. februārī Latvijas Zaļā partija (LZP) pārtrauca sadarbību ar Evu Kārkliņu saistībā ar viņas iesaisti Izglītības un zinātnes ministrijas (IZM) "uzspiestā skolu skaita samazināšanas plāna" īstenošanā. Neilgi pirms valdes lēmuma Kārkliņa gan iedevusi iesniegumu par izstāšanos no partijas. Ar 11 deputātu atbalstu, 2024. gada 5. februārī, E. Kārkliņa tika no amata atbrīvota. No amata atkāpjoties abiem Kārkliņas vietniekiem Laurim Pīlēģim un Aldim Pinkenam, tādējādi izjūkot līdzšinējai Talsu novada domes koalīcijai.